Zadatak

**Istraživačka pitanja na temelju baze podataka Manifesto Project**

Paula Hađur

1. U kojoj mjeri je hrvatska stranka Možemo! preuzela program španjolske stranke Podemos?

Ovo bi bila komparativna analiza programa dvaju stranaka jer se radi o strankama koje se često uspoređuju u hrvatskoj javnosti. Analizirale bi se glavne teme kojih se stranke dotiču, u kojoj mjeri se zalažu za iste ciljeve, a koliko odstupaju jedna od druge. Proučilo bi se koliko je hrvatska stranka Možemo! uvela i svoje programske ciljeve koji se tiču samo Hrvatske.

1. Na koji način stranke koriste komunizam u promoviranju svojih ciljeva prije i nakon pada Berlinskog zida?

Ovo istraživanje pobrojalo bi broj stranaka koje u svom nazivu stranke ili pak koalicije koriste riječ komunizam prije pada Berlinskog zida 1989. i nakon pada. S obzirom da se radi o prekretnici koja je ubrzo označila i pad SSSR-a, ovo istraživanje pokazalo bi kako se mijenjala riječ komunizam u godinama prije i nakon pada, u kojim državama se najduže zadržala, a u kojim državama se smatrala ''lošim odabirom'' za stranke najranije.

1. Kakav je stav zelenih stranaka u Europi prema ulaganjima u obranu prije i nakon početka rata u Ukrajini?

Zelene stranke u Europi prvenstvo u svojim politikama daju ulaganjima u obnovljive sustave, zaštitu okoliša i ostalog, te su te stranke u Europskom parlamentu dobile na zamahu na izborima 2019. Na posljednjim izborima održanim 2024. Zeleni su pali u broju mandata te naglasak na ekologiji više nije toliko velik. Ovo istraživanje otkrilo bi koliko su i same stranke ublažile svoje stavove prema povećanju ulaganja u obranu, koju su ranije smatrale potpuno nepotrebnim, ili jesu li pak ostale dosljedne svojim stavovima.